Ašiklije (Ćatić)/I
<poem>
Davno je bilo, oh, prvi puta
U Tvojoj bašči kad no smo bili;
K'o slavuj mali post'o sam dušo,
Danju i noću što uvijek cvili:

Pa žarka ljubav uzdahe moje
U prve, evo, pjesmice šljeva -
Ah, krv i duša i srce moje
I cijeli život sada ti pjeva!

O, Lejlo moja, edensko cvijeće!
Tȁ ti si izvor pjesama mojih;
Pjesmice ove mirišu samo
Mirisom rujnih đulova Tvojih. </poem>

Musa Ćazim Ćatić